Saudiyya ta yanke wa mutane 5 hukuncin kisa kan kisan Jamal Khashoggi ▷ Legit.ng
Saudiyya ta yanke wa mutane 5 hukuncin kisa kan kisan Jamal Khashoggi
3 months ago 2590 views by Aisha Musa
- Wata kotun Saudiyya ta yanke wa mutane biyar hukuncin kisa bayan samun su da hannu dumu-dumu a kisan dan jaridar nan Jamal Khashoggi
- An kuma yanke wa wasu uku shekaru 24 a gidan yari kan rawar ganin da suka taka wajen kisan
- Kotun ta kuma yanke cewa ba a samu jakadan Saudiyya a Istanbul a wancan lokacin, Mohammed al-Otaibi, da laifi ba
Ofishin da ke gabatar da kararraki na kasar Saudiyya, ta bayyana cewar an yanke wa mutane biyar hukuncin kisa sannan kuma aka yanke wa wasu uku shekaru 24 a gidan yari kan rawar ganin da suka taka wajen kisan dan jaridar nan Jamal Khashoggi a shekarar da ta gabata.
An samu dukkanin da aka gurfanar da hannu dumu-dumu a kisan, wanda hakan ya haddasa babban rikicin diflomasiyya na birnin yayinda shugabannin duniya da manyan yan kasuwa suka nesanta kansu daga Riyahd.
Sai dai kuma, tashar talbijin na Saudiyya ta kuma ruwaito cewa binciken babban atoni janar na Saudiyya ya nuna cewa tsohon babban mai ba yarima Mohammed bin Salman shawara, Saud al-Qahtani, bai da hannu a kisan, bayan an bincike shi sannan aka sake shi ba tare da wani tuhuma ba.
Kotun ta kuma yanke cewa ba a samu jakadan Saudiyya a Istanbul a wancan lokacin, Mohammed al-Otaibi, da laifi ba. Don haka aka sake shi daga gidan yari bayan an sanar da hukuncin.
KU KARANTA KUMA: Tirkashi: Jami’ar Abuja ta fatattaki dalibai 100
Kafin kisan nasa, Khashoggi ya yi kaurin suna wajen sukar gwamnatin kasar Saudiyya kuma wasu jam'ian gwamnatin Saudiyyar ne suka kashe shi a offishin jakadancin kasar da ke birnin Istanbul na Turkiyya.
Agnes Callamard a kwanakin baya ta yi kira da a binciki yariman Saudiyya Mohammed bin Salman kan kisan Jamal Khashoggi.
Hausa NewsKasar SaudiyaLabarai Daga Jaridu Latest NewsManyan Labarai A Yau Latest NewsLabaran Duniya
Covid-19: Yawan jama'ar da suka rasa rayukansu da kuma kasashensu
26 minutes ago 478 views
Tirkashi: Jami’ar Abuja ta fatattaki dalibai 100